બેસતા વર્ષથી રવિવાર સુધી સૂના રહેલા શહેરના રિલીફ રોડ, જોર્ડન રોડ, કાળુપુરના બજારો, આશ્રમ રોડ, સી.જી.રોડ, સેટેલાઇટના બજારો, એસ.જી.હાઇવે, ન્યૂ સી.જી.રોડ સહિતનાં વિસ્તારોમાં આવેલા બજારો અને વિવિધ માર્કેટો આજે લાભપાંચમથી ધમધમશે. લાભપાંચમ વેપારીઓ માટે ખૂબજ મહત્વ ધરાવે છે. કેમકે આ દિવસે ખરીદીનાં સોદા થતા હોય છે. આ દિવસે શુભ સમયમાં તિજોરી પૂજન, કાંટા પૂજન, પેઢી ખોલવામાં આવે છે. મહાલક્ષ્મીજીની કૃપા રહે તે માટે દાન-પુણ્ય પણ વેપારીઓ કરશે. સાથે જ ઇષ્ટદેવની ઉપાસના પણ થશે.